Diari Oficial de la Generalitat Valenciana


Sumari del DOGV 6504, del 18-04-2011 (2011/4434)

ORDE 11/2011, d'1 d'abril, de la Conselleria d'Agricultura, Pesca i Alimentació, per la qual es modifica l'anterior Orde 9/2010, de 17 de febrer, de la Conselleria d'Agricultura, Pesca i Alimentació, per la qual s'establix el procediment de concessió i pagament de les subvencions per a fomentar l'aplicació dels processos tècnics del Pla de Biodigestió de Purins a la Comunitat Valenciana, i es convoquen les esmentades ajudes per a l'exercici 2011.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6504

Data del DOGV
:   18-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/4434


Data del document
:   01-04-2011

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * eliminació de residus
    * suport econòmic
    * legislació
    * ramat

ORDE 11/2011, d'1 d'abril, de la Conselleria d'Agricultura, Pesca i Alimentació, per la qual es modifica l'anterior Orde 9/2010, de 17 de febrer, de la Conselleria d'Agricultura, Pesca i Alimentació, per la qual s'establix el procediment de concessió i pagament de les subvencions per a fomentar l'aplicació dels processos tècnics del Pla de Biodigestió de Purins a la Comunitat Valenciana, i es convoquen les esmentades ajudes per a l'exercici 2011. [2011/4434]  
PREÀMBUL  
  
En el Reial Decret 949/2009, de 5 de juny, pel qual s'establixen les bases reguladores de les subvencions estatals per a fomentar l'aplicació dels processos tècnics del Pla de Biodigestió de Purins, s'establixen dos línies de subvenció, una dirigida a les inversions en explotacions agràries i una altra per a instal·lacions de tractament individual o centralitzat de purins. En el preàmbul de l'esmentat reial decret, s'esmenta que estes ajudes seran gestionades per les comunitats autònomes, de conformitat amb l'article 86 de la Llei 47/2003, de 26 de novembre, General Pressupostària. Sobre la base d'això i d'acord amb l'article 12 del reial decret, correspon a la Comunitat Valenciana convocar les subvencions i determinar diversos aspectes de la seua tramitació.   
  
En conseqüència, la Conselleria d'Agricultura, Pesca i Alimentació va publicar el dia 1 de març de 2010, l'Orde 9/2010, de 17 de febrer, per la qual s'establix el procediment de concessió i pagament de les subvencions per a fomentar l'aplicació dels processos tècnics del Pla de Biodigestió de Purins a la Comunitat Valenciana.  
Esta línia d'ajudes ha sigut notificada a la Comissió Europea amb el número N339/2009, i la seua decisió ha sigut positiva. No obstant això, en la tramitació de l'autorització per part de la Comissió Europea, d'acord amb allò que s'establix en l'article 108.3 del Tractat de funcionament de la Unió Europea i en l'article 9.1 de la Llei 38/2003, de 17 de novembre, General de Subvencions, així com en l'article 16 del seu reglament de desenvolupament, aprovat pel Reial Decret 887/2006, de 21 de juliol, l'esmentada Comissió ha posat de manifest que les ajudes destinades a les explotacions ramaderes s'han de relacionar en el marc del Reglament (CE) número 1998/2006, de 15 de desembre de 2006, de la Comissió, relatiu a l'aplicació dels articles 87 i 88 del Tractat a les ajudes de minimis (DOUE de 28.12.2006), ja que en este cas no es pot entendre que els purins es troben entre els productes esmentats en l'annex I del Tractat CE. Pel que fa a les ajudes per a instal·lacions de tractament individual o centralitzat de purins, la seua relació dins de les directrius comunitàries sobre ajudes estatals en favor del medi ambient (2008/C 82/01) s'efectua dins de l'apartat 3.1.6 (Energies renovables).  
  
Per això, el Ministeri de Medi Ambient i Medi Rural i Marí va publicar, el 27 d'octubre de 2010, el Reial Decret 1255/2010, de 8 d'octubre, pel qual es modifica el Reial Decret 949/2009, de 5 de juny, amb l'objecte de la seua adaptació al criteri exposat, així com per a especificar el mètode de càlcul de l'ajuda en el cas de les instal·lacions de tractament individual o centralitzat de purins.  
És procedent, per tant, efectuar les corresponents correccions en l'Orde 9/2010, de 17 de febrer, amb l'objecte d'adaptar-la al nou Reial Decret 1255/2010, de 8 d'octubre, que modifica l'anterior Reial Decret 949/2009, i iniciar, per a l'exercici 2011, el procés de sol·licitud i tràmit d'estes ajudes.   
Per això, en virtut de les facultats que em conferix l'article 28 de la Llei 5/1983, de 30 de desembre, del Consell, i l'article 47.3 del Text Refós de la Llei d'Hisenda Pública de la Generalitat, i ja que s'ha emés un informe preceptiu la Direcció General d'Economia de la Conselleria d'Economia, Hisenda i Ocupació, l'Advocacia de la Generalitat i la Intervenció Delegada en la Conselleria d'Agricultura, Pesca i Alimentació i a proposta de la directora general de Producció Agrària,  
  
  
  
  
ORDENE  
  
Article únic. Modificació de l'Orde 9/2010, de 17 de febrer, de la Conselleria d'Agricultura, Pesca i Alimentació, per la qual s'establix el procediment de concessió i pagament de les subvencions per a fomentar l'aplicació dels processos tècnics del Pla de Biodigestió de Purins a la Comunitat Valenciana  
L'Orde 9/2010, de 17 de febrer, de la Conselleria d'Agricultura, Pesca i Alimentació, per la qual s'establix el procediment de concessió i pagament de les subvencions per a fomentar l'aplicació dels processos tècnics del Pla de Biodigestió de Purins a la Comunitat Valenciana, queda modificada de la manera següent:  
  
Primer. L'apartat primer del capítol II de l'annex queda redactat de la manera següent:  
«1. Els beneficiaris de les ajudes per a instal·lacions individuals amb digestors rurals sobre basses d'explotacions ramaderes intensives i les condicions i els compromisos que cal que estos complisquen seran els establits en els articles 3 i 4 de l'esmentat Reial Decret 949/2009, de 5 de juny de 2009.  
2. No es poden concedir ajudes a les empreses que operen en els sectors determinats en el punt 1 de l'article 1 del Reglament (CE) número 1998/2006».  
  
Segon. El paràgraf inicial del punt 1 de l'apartat segon del capítol II, de l'annex queda redactat de la manera següent:  
«1. Es consideraran subvencionables les següents inversions no productives realitzades en les explotacions per a reduir les emissions de GEI per mitjà del tractament anaeròbic de purins».  
  
Tercer. El punt 4 de l'apartat tercer del capítol II de l'annex queda redactat de la manera següent:   
«4. La quantia total de les ajudes previstes en este capítol per a cada beneficiari no podrà ser superior a 200.000 euros durant qualsevol període de tres exercicis fiscals. Este límit es tindrà en compte, així mateix, en relació amb qualsevol altra ajuda de minimis rebuda pel beneficiari durant els dos exercicis fiscals anteriors i durant l'exercici fiscal en què es concedix la subvenció. Tampoc s'acumularà amb cap ajuda estatal corresponent a les mateixes despeses subvencionables si l'esmentada acumulació dóna lloc a una intensitat de l'ajuda superior a la quantia establida anteriorment».  
  
Quart. S'afig un nou paràgraf al final de l'apartat segon del capítol III de l'annex amb el contingut següent:  
«No es consideraran subvencionables els projectes iniciats abans de la presentació de la sol·licitud».  
  
Quint. Els punts 1, 2, 5 i 6, de l'apartat tercer del capítol III, de l'annex queden redactats de la manera següent:  
«1. La quantia total de les ajudes previstes en este capítol, per cada instal·lació de tractament individual o centralitzat de purins amb codigestors industrials no podrà ser superior al 40% de l'import total de la inversió subvencionable realitzada en les instal·lacions de codigestió complementades amb sistemes de valoració agrícola del digest com a adob dels cultius, així com els equips d'aplicació agrícola que minimitzen les emissions d'amoníac durant l'aplicació. No obstant això, la quantia d'esta subvenció no sobrepassarà en cap cas el 60% de l'import total dels costos addicionals subvencionables, calculats segons la metodologia prevista en els punts 81, 82 i 83 de les directrius comunitàries sobre ajudes estatals en favor del medi ambient (2008/C 82/01).  
  
2. La quantia total de les ajudes previstes en este capítol, per cada instal·lació de tractament individual o centralitzat de purins amb codigestors industrials, no podrà ser superior al 30% de l'import total de la inversió subvencionable realitzada en les instal·lacions de codigestió complementades amb processos que milloren la gestió de nitrogen, com per exemple la separació sòlid-líquid, l'eliminació o la reducció-recuperació de nitrogen del digest. No obstant això, la quantia d'esta subvenció no sobrepassarà en cap cas el 60% de l'import total dels costos addicionals subvencionables, calculats segons la metodologia prevista en els punts 81, 82 i 83 de les directrius comunitàries sobre ajudes estatals en favor del medi ambient (2008/C 82/01).  
5. Les ajudes previstes en esta secció seran compatibles amb aquelles altres que establisca, amb el mateix objecte, qualsevol altra administració pública, sempre que no se sobrepassen en cada cas els límits percentuals previstos en l'apartat 3.1.6, Ajuda per a energies renovables, de les directrius comunitàries sobre ajudes estatals en favor del medi ambient (2008/C 82/01), ni l'import total d'ajuda a una empresa que supere el llindar de 7,5 milions d'euros. En el cas que l'ajuda a una empresa supere la quantitat esmentada de 7,5 milions d'euros, el projecte s'ha de sotmetre a una avaluació detallada per part de la Comissió Europea.  
No es podrà concedir la subvenció a empreses que hagen rebut una ajuda incompatible prèvia i la recuperació de la qual haguera sigut ordenada per decisió de la Comissió i encara no s'haguera produït.  
6. El total de les sol·licituds de despeses subvencionables per a estes instal·lacions centralitzades no sobrepassarà el crèdit disponible en cada exercici per a les autoritzacions que s'efectuen durant el període 2009-2012».  
  
Sext. S'afig un nou guió al final del punt 3 de l'apartat primer del capítol IV amb el contingut següent:  
«Els sol·licitants de les ajudes previstes en el capítol II han de presentar una declaració, escrita o en suport electrònic, sobre qualsevol altra ajuda rebuda per als mateixos costos subvencionables, durant els dos exercicis fiscals anteriors i durant l'exercici fiscal en què se sol·licita la subvenció o, en cas que no s'hagen rebut, una declaració expressa respecte d'això».  
  
DISPOSICIONS ADDICIONALS  
  
Primera. Convocatòria 2011  
Es convoquen, per a l'exercici 2011, les ajudes destinades a fomentar l'aplicació dels processos tècnics del Pla de Biodigestió de Purins a la Comunitat Valenciana, les bases reguladores de la qual estan contingudes en l'Orde 9/2010, de 17 de febrer, de la Conselleria d'Agricultura, Pesca i Alimentació (DOCV núm. 6216, d'1 de març de 2010).  
  
  
Segona. Línia pressupostària  
Les ajudes regulades en esta orde es concediran a càrrec de la línia T6180, Millora de la Gestió de Subproductes, capítol VII, del programa 714.80, Desenvolupament i Millora de la Ramaderia, per un import màxim de 400.000 €, dels pressupostos de la Generalitat per a l'exercici 2011.   
  
Tercera. Termini de presentació  
El termini de presentació de sol·licituds per a l'exercici 2011 serà fins al dia 9 de maig de 2011.  
  
DISPOSICIONS FINALS  
  
Primera. Delegació de competències  
Es delega en la directora general de Producció Agrària la concessió i la denegació de les ajudes previstes en esta orde.  
  
Segona. Facultat de desenvolupament  
Es faculta la directora general de Producció Agrària per a emetre els actes, les resolucions i les instruccions que siguen necessaris per al desenvolupament i aplicació d'esta orde.  
  
Tercera. Entrada en vigor  
Esta norma entrarà en vigor l'endemà de la publicació en el Diari Oficial de la Comunitat Valenciana.  
  
València, 1 d'abril de 2011  
  
La consellera d'Agricultura, Pesca i Alimentació,  
MARITINA HERNÁNDEZ MIÑANA